Diari Oficial de la Generalitat Valenciana


Sumari del DOGV 1371, del 31-08-1990 (1990/818622)

ORDRE de 17 de juliol de 1990, de la Conselleria d'Economia i Hisenda, per la qual s'acorda l'afectació a la Conselleria de Cultura, Educació i Ciència d'un immoble situat al terme municipal de Mislata (València), partida del Quint.
----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/07/17/(2)/dof/vci/html**

### Dades del document

Número de DOGV
:   1371

Data del DOGV
:   31-08-1990

Secció del DOGV
:   DISPOSICIONS GENERALS

Número del document
:   1990/818622


Data del document
:   17-07-1990

Organisme emissor
:   Conselleria d'Economia i Hisenda

Tipus de document
:   Ordre

Ordre de 17 de juliol de 1990, de la Conselleria d'Economia i Hisenda, per la qual s'acorda l'afectació a la Conselleria de Cultura, Educació i Ciència d'un immoble situat al terme municipal de Mislata (València), partida del Quint.  
L?Hble. Sr. Conseller de Cultura, Educació i Ciència ha sol·licitat, d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, l'afectació d'un immoble situat al terme municipal de Mislata (València), partida del Quint.  
La parcel·la esmentada es destinarà a la construcció d'un centre de Formació Professional.  
Per això, i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre de Patrimoni de la Generalitat Valenciana.  
ORDENE:  
Article primer  
Que s'efecte a la Conselleria de Cultura, Educació i Ciència l?immoble que a continuació es descriu:  
Camp de terra d'horta, al terme de Mislata, partida del Quint, rec de la sèquia de Mislata, de superfície aproximada de sis fanecades i mitja, equivalents a cinquanta-quatre àrees i dues centiàrees, en amidament recent de cinquanta-tres àrees, vuitanta-dues centiàrees i trenta-nou decímetres i mig quadrats, equivalents a cinc mil tres-cents vuitanta-dos metres tres-cents noranta-cinc decímetres quadrats. Confronta: nord, terres del Sr. Juan Aliena Rufes; sud, camí de carro; est, terres de Mariano i Vicente Pallardó Pavia i de Carlos Barberà Laguarda i a l?oest, hereus de M.ª Luisa Huesca, mitjançant sèquia de reg.  
Camp de quatre fanecades i tres quartons, equivalents a trenta-nou àrees i trenta-sis centiàrees d'horta a Mislata, partida del Quint. Confronta: nord, Luis Tarso Valleres; sud, José M.ª Romero Arnal; est, Carlos Barberà Laguarda i oest, Carlos i Francisco Barberà Laguarda.  
Consta en l?Inventari General de Béns i Drets de la Generalitat Valenciana amb el número A02/46/169/0004.  
Article segon  
Aquest immoble, cedit per l?Excm. Ajuntament de Mislata, ha estat acceptat mitjançant Decret 98/1989, de 3 de juliol, del Consell de la Generalitat Valenciana i la cessió elevada a escriptura pública atorgada davant el notari de València, Sr. Mariano Arias Llamas, amb data 3 de maig de 1990.  
Article tercer  
L?immoble esmentat queda integrat en el domini públic de la Generalitat Valenciana i correspon a la Conselleria de Cultura, Educació i Ciència l?exercici de les competències demanials sobre aquest, inclosa l'administració i conservació.  
Article quart  
Que la Conselleria de Cultura, Educació i Ciència designe un representant perquè concórrega amb el representant nomenat pel Director General del Tresor i Patrimoni, a l'acte d'afectació.  
València, 17 de juliol de 1990.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI